_:n07ce1b83c1ff45d9bec7ddb147522e41xb0
<http://schema.org/articleBody>
"   ก่อนอื่นจะเล่าว่าตัวเองชอบแต่งตัวรักสวยรักงามมากๆค่ะ ย้อนเวลาไปเมื่อ4-5ปีที่แล้วเสื้อผ้าเป็นอะไรที่ต้องหาซื้อตลอดเลย แต่เมื่อย้อนเวลากลับมาปัจจุบัน เมื่อมีลูกก็ต้องปรับตัวใหม่นะคะ\n\n   ชอบเที่ยวไปทุกที่ที่อยากจะไป หุ่นสวยถึงแม้จะอวบเกือบอ้วนแล้วก็ยังได้อยู่ อิอิ ชมตัวเองก่อนจ้า และอีกอย่างชอบทำสีผม เมื่อเพื่อนบอกสีอะไรสวยเราก็จัดมาทำหมดทุกสี จนผมเสียหมดต้องตัดสั้น เป็นธรรมดาของลูกผู้หญิงที่จะชอบความสวยความงาม\n\n\n\n   และอยู่มาวันนึงก็ได้เจอผู้ชายมาจีบและได้ตกลงปลงใจแต่งงานกันเมื่อคบหาดูใจได้1ปีเต็ม ๆ ค่ะ เขาสัญญาว่าจะดูแลเราอย่างดี ไม่ให้ลำบากให้เลี้ยงลูกอยู่บ้านสบาย ๆ ไม่ต้องไปทำงานให้เหนื่อย แล้วเราก็ตัดสินใจแต่งงานในเดือนมกราคม ปี2559 และต่อมาเดือนกุมภาพันธ์ 2559 เราก็มีสมาชิกเพิ่มมาอีกคือลูกชาย \n\n   คิดหนักมากว่าถ้ามีลูกเราจะมีเวลาแต่งตัวหรือเปล่า เราไม่อยากทิ้งหุ่นดี ๆ แบบนี้ไป เพราะต้องบำรุงลูกในท้องอีกด้วยการกินอาหารที่เวลาการกินแต่ละมื้อต้องคำนึงถึงลูกในท้อง และแล้วเวลาผ่านไป9เดือนก็คลอดแล้ว หลังคลอดเราปั๊มนมให้ลูกน้ำหนักลงไวมาก ๆ ค่ะ แล้วหุ่นของเรากลับมาเป๊ะปัง เหมือนเดิมแล้ว และใส่เสื้อผ้าที่เราอยากใส่ได้ทุกชุด\n\n   แต่ในความเป็นจริงแล้วเมื่อเรามีลูกจะใส่อะไรก็ได้ตามใจนั้นยากมากเพราะต้องให้นมลูกอีก จึงเปลี่ยนสไตล์มาเป็นเสื้อยืดกางเกงยีนส์ เพราะเวลาให้นมลูกจะได้ง่ายขึ้น และสะดวกมาก ๆ สะดวกกว่าการใส่ชุดจั๊ม ชุดเดรสอีกค่ะ \n\n   เมื่อพาลูกเที่ยวนอกบ้าน ก็ต้องแต่งตัวให้กระฉับกระเฉง เวลาลูกวิ่งไปไกลจะได้วิ่งตามทัน ถ้าใส่เดรสยาวเหมือนแต่ก่อนคงมัวแต่ถกกระโปรงวิ่งตามลูกไม่ทันแน่ ๆ เลย คิดตามแล้วขำ เพราะลูกเป็นเด็กผู้ชายจะซนกว่าผู้หญิงมากค่ะ บ้านไหนมีลูกชายหนึ่งหญิงหนึ่งเทียบได้เลย ต่างกันเยอะค่ะ\n\n   ล่าสุดพาลูกเที่ยวพัทยาใส่กระโปรงได้เพราะเขาโตแล้ว 3 ขวบแล้วบอกได้ว่าอะไรควรไม่ควร อยากบอกว่าการแต่งตัวของแม่ตอนอยู่บ้านนั้นคือชุดนอน เพราะแต่ละวันแทบไม่ได้ไปไหนเลย ลำพังทำงานบ้านก็หมดไปแล้วครึ่งวัน แม่ ๆ บ้านไหนมีไอเดียแต่งตัวสวย ๆ มาแชร์กันบ้างนะคะ \n\nเครดิตภาพถ่าย:โดยผู้เขียน"
<https://women.trueid.net/detail/KQML81gYxxEd>